SONDAJ. Moldovenii au mai multă încredere în Putin și Lukașenko decât în președintele Klaus Iohannis.
Moldovenii au mai multă încredere în Putin şi Lukaşenko decât în Iohannis. 1 din 2 moldoveni ar vota împotriva unirii cu România.
Moldovenii de peste Prut au mai multă încredere în Putin şi în Lukaşenko decât în Klaus Iohannis.Sunt rezultatele unui sondaj făcut în Republica Moldova. Respondenţii au fost întrebaţi în care lideri străini au cea mai mare încredere. Angela Merkel e în top – cu aproape 60%. Urmează Vladimir Putin cu 50,3%. Lukaşenko este admirat de peste 40% dintre cei intervievaţi, iar Klaus Iohannis a obţinut 39%.Acelaşi sondaj arată că 1 din 2 moldoveni ar vota împotriva unirii cu România. Asta dacă s-ar organiza un referendum pe această temă. Doar 25% dintre cei chestionaţi spun că ar vota "pentru".La sondaj au participat 1.200 de oameni. România este principalul partener al Republicii Moldova. În pandemie, a trimis la Chişinău peste 400.000 de doze de vaccin.